Diari Oficial de la Generalitat Valenciana


Sumari del DOGV 8539, del 02-05-2019 (2019/4357)

ACORD de 26 d'abril de 2019, del Consell, de ratificació de l'acord de distribució del 0,2 % d'increment de massa salarial addicional de 2018 per al personal docent.
---------------------------------------------------------------------------------------------------------------------------------------------------------------------

### Dades del document

Número de DOGV
:   8539

Data del DOGV
:   02-05-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/4357


Data del document
:   26-04-2019

Organisme emissor
:   Conselleria d'Educació, Investigació, Cultura i Esport

Tipus de document
:   Acord

Descriptors 

:   * Conselleria d'Educació, Investigació, Cultura i Esport

ACORD de 26 d'abril de 2019, del Consell, de ratificació de l'acord de distribució del 0,2 % d'increment de massa salarial addicional de 2018 per al personal docent. [2019/4357]  
L'article 18.2 de la Llei 6/2018, de 3 de juliol, de pressupostos generals de l'Estat per a l'any 2018, contempla un increment addicional del 0,2 % de la massa salarial per a, entre altres mesures, la implantació de plans o projectes de millora de la productivitat o l'eficiència, la revisió de complements específics entre llocs amb funcions equiparables, l'homologació de complements de destinació o l'aportació a plans de pensions.  
D'acord amb aquest article, el Decret llei 3/2018, de 13 de juliol, del Consell, pel qual es modifica la Llei 22/2017, de 29 de desembre, de pressupostos de la Generalitat per a l'exercici 2018, en la seua disposició addicional quarta aprova un increment addicional de fins a un 0,2 % de la massa salarial. A aquest efecte, s'autoritza el Consell perquè, mitjançant acord, procedisca a la distribució d'aquest increment prèvia negociació col·lectiva. Aquesta distribució haurà d'ajustar-se tant als criteris establits a aquest efecte en la legislació bàsica com a aquells que determine el mateix acord, entre els quals s'hi inclouran necessàriament:  
a) Els vinculats a la desaparició de la bretxa salarial en aquells sectors especialment feminitzats.  
b) Els vinculats a la disparitat de condicions laborals derivades de la coexistència de diferents convenis col·lectius.  
c) Els vinculats a les necessitats del transport col·lectiu.  
El 28 de març de 2019 es negocià en Mesa Sectorial d'Educació la distribució d'aquest 02 % d'increment de massa salarial, subscrivint-se un preacord entre l'Administració i les organitzacions sindicals representades en la mesa. El 17 d'abril de 2019 es va signar l'acord definitiu que ara es ratifica.  
Per això, en virtut del que es preveu en l'article 38 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, i en l'article 154 de la Llei 10/2010, de 9 de juliol, d'ordenació i gestió de la funció pública valenciana, a proposta del conseller d'Educació, Investigació, Cultura i Esport, el Consell, prèvia deliberació, en la reunió de 26 d'abril de 2019,  
  
  
ACORDA  
  
Ratificar l'Acord de 17 d'abril de 2019,de la Mesa Sectorial d'Educació, pel qual es pacta la distribució del 02 % d'increment de la massa salarial addicional, que figura com annex a aquest acord.  
  
  
ANNEX  
  
«Acord de 17 d'abril de 2019, de la Mesa Sectorial d'Educació, subscrit per la Conselleria d'Educació, Investigació, Cultura i Esport i les organitzacions sindicals pel qual es pacta la distribució del 02 % d'increment de massa salarial addicional, prevista en l'article18.2 de la llei de pressupostos generals de l'Estat i en la disposició addicional 4a del Decret llei 3/2018, de 13 de juliol, del Consell de la Generalitat Valenciana, pel qual es modifica la Llei 22/2017, de 29 de desembre, de pressupostos de la Generalitat per a l'exercici 2018  
  
  
L'article 18.2 de la Llei 6/2018, de 3 de juliol, contempla un increment addicional del 0,2 % de la massa salarial per a, entre altres mesures, la implantació de plans o projectes de millora de la productivitat o l'eficiència, la revisió de complements específics entre llocs amb funcions equiparables, l'homologació de complements de destinació o l'aportació a plans de pensions.  
D'acord amb aquest article, el Decret llei 3/2018, de 13 de juliol, del Consell, en la seua disposició addicional 4a aprova un increment addicional de fins a un 0,2 % de la massa salarial. A aquest efecte, s'autoritza el Consell perquè, mitjançant Acord, procedisca a la distribució d'aquest increment prèvia negociació col·lectiva. Aquesta distribució haurà d'ajustar-se tant als criteris establits a aquest efecte en la legislació bàsica com a aquells que determine el mateix acord, entre els quals s'hi inclouran necessàriament:  
a) Els vinculats a la desaparició de la bretxa salarial en aquells sectors especialment feminitzats.  
b) Els vinculats a la disparitat de condicions laborals derivades de la coexistència de diferents convenis col·lectius.  
c) Els vinculats a les necessitats del transport col·lectiu.  
La Llei orgànica 1/1990, de 3 d'octubre, d'Ordenació General del Sistema Educatiu, permet, en la seua disposició transitòria 4a, l'accés dels mestres als centres d'Educació Secundària.  
El Decret 62/2003, de 13 de maig, del Consell de la Generalitat, pel qual s'atorga al personal del cos de mestres que exerceix llocs de treball del primer cicle de l'Educació Secundària Obligatòria (ESO) el dret a percebre les retribucions corresponents al lloc de treball exercit, estableix en el seu article 1 que: «El personal pertanyent al cos de mestres al servei de la Conselleria de Cultura i Educació, adscrit a llocs de treball del primer cicle de l'Educació Secundària Obligatòria en centres públics de la dita Conselleria, mentre els estiga exercint, percebrà les retribucions corresponents al complement de destinació que corresponga als professors del cos d'Ensenyança Secundària».  
  
Per la seua part el Reial decret 1594/2011, de 4 de novembre, pel qual s'estableixen les especialitats docents del cos de mestres que exerceixen les seues funcions en les etapes d'Educació Infantil i d'Educació Primària regulades en la Llei orgànica 2/2006, de 3 de maig, d'Educació (BOE 270, de data 09.11.2011), estableix en la seua disposició addicional quarta, apartat 2, que «El personal funcionari del cos de mestres de les especialitats de Pedagogia Terapèutica i Audició i Llenguatge, podrà exercir funcions d'atenció a la diversitat en Educació Secundària».  
  
El col·lectiu de mestres de l'especialitat de Pedagogia Terapèutica i d'Audició i Llenguatge que està destinat en els centres d'Educació Secundària es troba, en el moment actual, amb una bretxa salarial segons accediren al lloc en aplicació de la disposició transitòria de la LOGSE, o una vegada finalitzat el període d'aplicació.  
Aquest col·lectiu està especialment feminitzat, ja que el 88 % són dones.  
En el moment actual conviuen en els centres d'Educació Secundària tots dos col·lectius.  
El col·lectiu de mestres que està destinat en els centres de Formació de Persones Adultes (FPA) es troba, en el moment actual, amb una bretxa salarial segons accediren al lloc en l'aplicació de la disposició transitòria de la LOGSE, que permetia l'accés del cos de mestres a aquests centres per a impartir els nivells inicials de l'ESO, o una vegada finalitzat el seu període d'aplicació.  
Aquest col·lectiu està especialment feminitzat, ja que el 59 % són dones.  
En el moment actual conviuen en els centres d'FPA tots dos col·lectius que realitzen les mateixes funcions.  
Una vegada establida, en l'Acord del Consell de data 9 de novembre de 2018, la quantitat total corresponent a l'increment del 02 % de la massa salarial addicional, i feta la seua distribució, corresponen a l'Administració de la Generalitat 3.762.161 ?, dels quals, sobre la base del criteri de nombre d'efectius de la plantilla de cadascun dels seus quatre sectors (Administració del Consell, Justícia, docents i Sanitat), s'assignen al sector de personal docent 1.686.576 ?. Els quals es repartiran amb el següent detall:  
1. Al complement per als mestres en centres d'Educació Secundària es destinaran 748.666 ?.  
2. Al complement per als mestres en centres de Formació de Persones Adultes es destinaran 434.391 ?.  
3. A la modificació de la classificació dels Educadors d'Educació Infantil, passant del cos C1, C1-04 al B, B-07 es destinaran 503.519 ?.  
  
Tenint en compte tots aquests precedents i a l'empara del que disposa l'article 37 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'empleat públic, i els articles 153 i següents de la Llei 10/2010, de 9 de juliol, de la Generalitat, d'Organització i Gestió de la Funció Pública Valenciana, s'ha desenvolupat el procés de negociació que ha culminat amb la signatura del corresponent acord per part de la Conselleria d'Educació, Investigació, Cultura i Esport i les organitzacions sindicals STEPV-IV, ANPE-CV, FE-CCOO-PV, CSI-F i FeSP-UGT-PV en els termes que segueixen:  
La distribució de l'increment del 02 % de la massa salarial, en el sector docent, dels dos primers punts, es farà d'acord amb els següents criteris:  
Els efectes econòmics seran des de l'1 de gener de 2018.  
1. Reconéixer les retribucions corresponents al complement de destinació que corresponga al professorat del cos d'ensenyament secundari, al col·lectiu de mestres de l'especialitat de Pedagogia Terapèutica i d'Audició i Llenguatge que estan destinats en centres d'Educació Secundària i que no tenen reconegut aquest complement, mentre romanguen en l'acompliment d'aquests llocs.  
2. Reconéixer les retribucions corresponents al complement de destinació que corresponga al professorat del cos d'ensenyament secundari, al col·lectiu de mestres destinats en centres d'FPA (Formació de Persones Adultes) que no tenen reconegut aquest complement, mentre romanguen en l'acompliment d'aquests llocs.  
  
Subscrit a València, el 17 d'abril de 2019»  
  
(Segueixen les signatures i rúbriques del president de la Mesa Sectorial d'Educació i de les organitzacions sindicals STEPV-IV, ANCE-CV, FE-CCOO-PV, CSI-F, FeSP-UGT-PV.)  
  
València 26 d'abril de 2019  
  
La consellera secretària,  
MÓNICA OLTRA JARQUE